תוכנה לניתוח צריכת חשמל - למוסדות חינוך, בתי חולים, בנייני משרדים, מרכזי קניות, מפעלים, ועוד.
ניתוח צריכת החשמל, בין אם מדובר בצריכת חשמל ביתית, צריכת אנרגיה בתעשייה, או כל צריכה אחרת, הוא שלב הכרחי בתהליך להקטין את צריכת האנרגיה.
אחד השימושים הנפוצים יותר בתוכנה לניהול השימוש במוני חשמל הוא לצורך ניתוח צריכת חשמל ע"י צרכנים שונים. ניתוח צריכת החשמל ע"י התוכנה יכול להתבצע במספר רמות: ניתן לבצע השוואת צריכות חשמל בין חודשים עוקבים ובין חודשים מקבילים בשנים עוקבות, ניתן לנתח הפרשי צריכה בין קווי הזנה חיוניים וקווי הזנה בלתי חיוניים, ניתן להשוות בין צריכות חשמל של צרכנים שונים וכן לעומת הצריכה הממוצעת. בנוסף ניתן לנתח את צריכת החשמל מרמת האתר (ההזנה הראשית מחברת החשמל) ועד למוני הקצה של הצרכנים הבודדים.
בזכות בסיס נתוני צרכני החשמל, הצריכות וההוצאות על צריכת החשמל, יש למערכת יכולת לנתח מידע זה אודות צריכת החשמל, ליצור התראות שונות ולהפיק דו"חות (מפורטים ומסכמים) המציגים מידע חיוני ומעובד בהתאם לדו"ח שנבחר.
ניתוח צריכת החשמל יכול להתבצע עבור צריכת האנרגיה (KWh – קוט"ש) וכן עבור עלות הצריכה (בשקלים), כאשר הביצוע יכול להיות ע"י נוסתאות קבועות המוטמעות בתוכנה (ע"י שימוש במערכת הדו"חות שבתוכנה), או ע"י ייצוא המידע לקובץ XLS והפעלת נוסחאות שונות באקסל (Microsoft Excel).
ניתוח אמיתי ומדוייק של צריכת החשמל ייעל את השימוש בחשמל ויחסוך באנרגיה, יאתר גניבות, הפסדים וצרכני חשמל פרזיטיים, וינהל את צריכת החשמל בצורה נבונה יותר.